รวบแล้ว! มือยิงกลางห้างดังย่านรัตนาธิเบศร์ คาดปมก่อเหตุสามีหึงหวงภรรยา
รวบแล้ว! มือยิงกลางห้างดังย่านรัตนาธิเบศร์ คาดปมก่อเหตุสามีหึงหวงภรรยา
รวบแล้ว! มือยิงกลางห้างดังย่านรัตนาธิเบศร์ คาดปมก่อเหตุสามีหึงหวงภรรยา
27 ก.พ. 2563

ผู้สื่อข่าวรายงานความคืบหน้าเหตุยิงกันภายในห้างสรรพสินค้าชื่อดัง ย่านรัตนาธิเบศร์ จังหวัดนนทบุรี เมื่อเวลาประมาณ 15.50 น. วันนี้ (27 ก.พ.63) ว่า ล่าสุดเจ้าหน้าที่ตำรวจ สภ.รัตนาธิเบศร์สามารถควบคุมตัวผู้ก่อเหตุได้แล้ว ทราบชื่อคือนายนิรันดร์ อายุ 41 ปี สวมเสื้อยืดแขนสั้นสีเขียว กางเกงขาสั้นสีดำ พร้อมอาวุธปืนลูกโม่ ขนาด.22 ยิงไปประมาณ 4 นัด ที่เกิดเหตุเป็นบริเวณชั้น 1 ซึ่งเป็นลานจัดงานแสดงสินค้า ขายอาหารและเสื้อผ้า
จากการสอบสวนเบื้องต้น ทราบว่าผู้ก่อเหตุทะเลาะกับภรรยา โดยก่อนหน้านี้ 1 วัน ฝ่ายชายได้บุกไปยิงข่มขู่หน้าบ้านฝ่ายหญิงมาแล้ว และในวันนี้ได้เดินทางมาหาฝ่ายหญิงที่ตั้งบูธขายของอยู่ที่ชั้น 1 ของห้าง ก่อนจะชักปืนออกมายิง 4 นัด เคราะห์ดีที่ไม่มีใครได้รับบาดเจ็บ